20. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Τ. 4510/185 της 30 Οκτ./13 Νοεμ.  1972 (ΦΕΚ Β΄ 964) Περί εναποθέσεως εντός των εις την Ελευθέραν Ζώνην Πειραιώς λειτουργουσών βάσει της υπ’ αριθ. Υ. 2800/1969 αποφάσεως αποθηκών, εγχωρίων προϊόντων προοριζομένων δι’ εφοδιασμούς πλοίων. Έχοντες υπ’ όψιν: 1.Τας διατάξεις του άρθρ. 1 του Νόμ. ΒΡΝΗ/ 1893 «περί προσωρινής ατελείας πρώτων υλών επί εξαγωγή αυτών μεταποιημένων εις βιομηχανικά προϊόντα». 2.Τας διατάξεις της παρ. 1 του άρθρ. 19 του Νόμ. 2096/1952 «περί τροποποιήσεως και συμπληρώσεως διατάξεων των περί Τελωνειακού Δασμολογίου Νόμων και άλλων τινών διατάξεων». 3.Τας διατάξεις της παρ. 3 του εδάφ. 1 του άρθρ. 5 Α.Ν. 1559/1950 «περί Οργανισμού Λιμένος Πειραιώς» κυρωθέντος δια του Νόμ. 1630/1951. 4.Τας διατάξεις της υπ’ αριθ. Τ. 2300/23.4.1969 ημετέρας αποφάσεως «περί εφοδιασμού πλοίων δι’ υποκειμένων ειδών». 5.Τας διατάξεις της παρ. 2 του άρθρ. 133 του Νόμ. 1165/1918 «περί Τελωνειακού Κώδικος» ως αύται συνεπληρώθησαν δια του άρθρ. 17 του Α.Ν. 791/1948. 6.Τας διατάξεις της υπ’ αριθ. Τ. 2800/13.11.1969 ημετέρας αποφάσεως «περί τρόπου λειτουργίας αποθηκών διαμετακομίσεως (TRANSIT) υλικών επισκευής και τροφοεφοδίων πλοίων εν τη Ελευθέρα Ζώνη Πειραιώς». 7.Την ανάγκην προβολής και διαθέσεως των εγχωρίων προϊόντων δια τους εν τω Λιμένι Πειραιώς διενεργουμένους εφοδιασμούς πλοίων εκτελούντων πλόας εξωτερικού ως και μικτοπλοούντων τοιούτων, αποφασίζομεν: Άρθρ.1.-Εις τας, κατά τας διατάξεις των άρθρ. 1 έως και 6 της υπ’ αριθ. Τ. 2800/13.11.1969 αποφάσεως, αναγνωριζομένας και λειτουργούσας αποθήκας εντός της Ελευθέρας Ζώνης Πειραιώς, επιτρέπεται όπως, αποτίθενται εν τη τηρήσει της κατωτέρω διαγραφομένης διαδικασίας και εγχώρια προϊόντα παραχθέντα εκ πρώτων υλών παραληφθεισών επί προσωρινή ατελεία ως και είδη, η εξαγωγή των οποίων δημιουργεί δικαίωμα επιστροφής δασμών ή λοιπών επιβαρύνσεων ή καταβολήν χρηματικών ενισχύσεων, προοριζόμενα αποκλειστικώς και μόνον να διατεθούν εις πλοία γραμμών εξωτερικού ή μικτοπλοούντα τοιαύτα. Άρθρ.2.-1.Δια την εις τας κατά τ’ ανωτέρω αποθήκας εναπόθεσιν των περί ων πρόκειται ειδών, κατατίθεται εις το Τελωνείον εις ο υπάγεται το οικείον Γραφείον Εφοδιασμού πλοίων, αίτησις εναποθέσεως. 2.Η αίτησις αύτη, χαρτοσημαίνεται δια του προβλεπομένου δια την αίτησιν αποταμιεύσεως χαρτοσήμου, συντάσσεται δε εις τετραπλούν (υπό στοιχ. Α,Β,Γ, και Δ) και διαλαμβάνει : α)τα στοιχεία του αγοραστού αποθέτου (ονοματεπώνυμον ή εμπορικήν επωνυμίαν, διεύθυνσιν κατοικίας ή Δ/νσιν έδρας εμπορικής επιχειρήσεως), β)τα στοιχεία του πωλητού (ονοματεπώνυμον ή την εμπορικήν επωνυμίαν της βιομηχανίας ή βιοτεχνίας, ως και την διεύθυνσιν ταύτης), γ)το τιμολόγιον αγοράς, δ)τον αριθμόν και ημερομηνίαν του οικείου παραστατικού εγγράφου, ως και το Τελωνείον μέσω του οποίου παρελήφθησαν επί προσωρινή ατελεία ή επί τη καταβολή των δασμών και λοιπών φόρων αι εις τα πωληθέντα είδη εμπεριεχόμεναι ύλαι, οσάκις βεβαίως πρόκειται περί ειδών παραχθέντων εν όλω ή εν μέρει εκ τοιούτων υλών και ε)την ακριβή εμπορευματολογικήν περιγραφήν και ορθήν δασμολογικήν κατάταξιν των ειδών, ως και πάσαν ετέραν πληροφορίαν αφορώσαν εις τα εν τη αιτήσει εναποθέσεως αναφερόμενα εγχώρια προϊόντα. Άρθρ.3.-1.Η κατά τ’ ανωτέρω αίτησις καταχωρείται εις ίδιον βιβλίον (υπό τον τίτλον «Βιβλίον καταχωρήσεως αιτήσεων εναποθέσεως εγχωρίων προϊόντων», το πρώτον καθιερούμενον δια της παρούσης, λαμβάνουσα εξ αυτού αύξοντα αριθμόν τιθέμενον και επί των τεσσάρων αντιτύπων ταύτης, εξ ων τα τρία, υπό στοιχ. Α΄,Β΄ και Γ΄ προωθούνται εις το ελεγκτήριον του Τελωνείου, το δε υπό στοιχ. Δ΄ τοιούτον παραμένει εις το Γραφείον καταχωρήσεως και τίθεται εις ίδιον φάκελλον. 2.Ο δια την επαλήθευσιν οριζόμενος τελωνειακός ελεγκτής, λαμβάνει, εκ των προσκομιζομένων εις το ελεγκτήριον εγχωρίων ειδών, άτινα περιγράφονται εν τη αιτήσει εναποθέσεως, δείγματα και αποστέλλει ταύτα εις το οικείον Παράρτημα του Γενικού Χημείου του Κράτους. Εν συνεχεία ούτος, άμα τη λήψει του Δελτίου Χημείου, εν ω δέον όπως αναγράφωνται αι ύλαι εξ ων απαρτίζεται έκαστον είδος, ως και το ποσοστόν συμμετοχής αυτών εις τούτο, προέρχεται εις δασμολογικήν κατάταξιν του εναποτιθεμένου είδους, συντάσσων εν ταυτώ, σχετικήν πράξιν επί των υπό στοιχ. Α, Β και Γ΄ αντιτύπων της αιτήσεως εναποθέσεως. 3.Εις περίπτωσιν εναποθέσεως ειδών παραχθέντων εκ πρώτων υλών παραληφθεισών επί προσωρινή ατελεία, λαμβάνεται, προς διασφάλισιν των συμφερόντων του Δημοσίου, αξιόχρεως προσωπική εγγύησις καλύπτουσα τους δασμούς και λοιπούς φόρους τους αναλογούντας επί των εις τα είδη ταύτα εμπεριεχομένων και επί προσωρινή ατελεία παραληφθεισών πρώτων υλών. 4.Μετά την κατά τ’ ανωτέρω επαλήθευσιν, τα εν τη   αιτήσει   εναποθέσεως   αναφερόμενα   είδη (Μετά την σελ. 364,16) Σελ. 364,17 Τεύχος 475-Σελ. 47 Διαμετακόμιση 30.Δ.α.20 μεταφέρονται, δαπάναις του ενδιαφερομένου τη συνοδεία τελωνειακού οργάνου, εις τας περί ων πρόκειται αποθήκας, συνοδευόμενα και υπό των τριών αντιτύπων υπό στοιχ. Α,Β, και Γ της αιτήσεως εναποθέσεως, εξ ων, εις το υπό στοιχ. Γ΄, επέχοντος θέσιν αδείας εξόδου εκ του τελωνειακού χώρου, ενεργείται πράξις περί καταχωρήσεώς του εις το εν τη θύρα της Ελευθέρας Ζώνης τηρούμενον βιβλίον. Άρθρ.4.-1.Ο Προϊσταμένος του Γραφείου εφοδιασμού πλοίων, παραλαμβάνων και τα τρία αντίτυπα της αιτήσεως εναποθέσεως μετά των προσηρτημένων ταύτη δικαιολογητικών (δελτίου χημικής αναλύσεως - εγγυητικής επιστολής, εις ας περιπτώσεις απαιτείται αύτη), προέρχεται εις την καταχώρησιν της αιτήσεως, εις το παρ’ αυτού τηρούμενον ίδιον βιβλίον καταχωρήσεως αιτήσεων εναποθέσεως εγχωρίων προϊόντων, κατ’ αύξοντα αριθμόν, τιθέμενον και επί των τριών αντιτύπων. Εν συνεχεία δε ελέγχει την εις ιδιαίτερον διαμέρισμα της αποθήκης εναπόθεσιν απάντων των εν τη αιτήσει αναφερομένων ειδών και συντάσσει επί των τριών αντιτύπων της αιτήσεως σχετικήν περί της εναποθέσεως πράξιν. 2.Εκ των ανωτέρω τριών αντιτύπων, το υπό στοιχ. Α τηρείται εις ίδιον φάκελλον του Γραφείου Εφοδιασμού πλοίων, ως χρεωστικον στοιχείον της τελωνειακής διαχειρίσεως των εις τας αποθήκας εναποτεθέντων εγχωρίων ειδών. Το υπό στοιχ. Β΄ υποβάλλεται εις το, εις ο ανήκει το Γραφείον Εφοδιασμού, Τελωνείον, προς συσχετισμόν μετά του υπ’ αυτού τηρουμένου υπό στοιχ. Δ΄ αντιτύπου, εφ’ ου συντάσσεται σχετική πράξις. Εν συνεχεία, το κατά τ’ ανωτέρω Β΄ αντίτυπον, Εν συνεχεία, το κατά τ’ ανωτέρω Β΄ αντίτυπον, διαβιβάζεται εις την διαχείρισιν της Ελευθέρας Ζώνης προς ενημέρωσίν της. Το υπό στοιχ. Γ΄ αντίτυπον της αιτήσεως, μετά φωτοαντιγράφου του Δελτίου χημικής αναλύσεως, αποστέλλεται εις το Τελωνείον, εξ ου παρελήφθη η επί προσωρινή ατελεία εμπεριεχομένη εις τα αποτεθέντα είδη πρώτη ύλη, δια την πίστωσιν της προσωρινής ατελείας και την λύσιν της δια ταύτην ληφθείσης οικείας εγγυήσεως, εν αντιθέτω δε περιπτώσει παραμένει τούτο εις το αρχείον του Γραφείου Εφοδιασμού Πλοίων. 3.Δια την παρακολούθησιν της λογιστικής κινήσεως εκάστου εναποτιθεμένου είδους και προς διευκόλυνσιν της διενεργείας ελέγχου της αποθήκης υπό της Τελωνειακής Υπηρεσίας, τηρούνται, υπό του Γραφείου Εφοδιασμού Πλοίων, ειδικαί καρτέλλαι κατ’ αίτησιν εναποθέσεως και κατ’ είδος εφοδίου. Σελ. 364,18 Τεύχος 475-Σελ. 48 Άρθρ.5.-Αι υπό των διατάξεων των άρθρ. 11 έως και 13 της υπ’ αριθ. Τ. 2800/29.11.1969 αποφάσεως προβλεπόμεναι διαδικασίαι εφοδιασμού πλοίων γραμμών εξωτερικού ή μικτοπλοούντων τοιούτων, ως και των επί των πλοίων τούτων λειτουργούντων καταστημάτων, εφαρμόζονται αναλόγως και επί των περί ων η παρούσα ειδών. Άρθρ.6.-Προκειμένου περί ειδών, η εξαγωγή των οποίων δημιουργεί, κατά την ισχύουσαν νομοθεσίαν, δικαίωμα επιστροφής καταβληθέντων δασμών και λοιπών φόρων ή δικαίωμα επιστροφής καταβληθεισών επιβαρύνσεων ή δικαίωμα καταβολής χρηματικών ενισχύσεων, η εξαγωγή τούτων θεωρείται συντελεσθείσα άμα τη πραγματοποιήσει τη φορτώσεώς των επί του εφοδιαζομένου πλοίου και τη εγγραφή αυτών εις τα οικεία βιβλία αυτού, μεθ’ ο δύναται να ασκηθή υπό του δικαιούχου, κατά την υπό των οικείων διατάξεων προβλεπομένην διαδικασίαν, το περί επιστροφής των δασμών κλπ. δικαίωμα. Άρθρ.7.-Δια ακριβή εν τη πράξει εφαρμογήν της παρούσης, εξουσιοδοτείται η Δ/νσις Τελωνείων Πειραιώς, όπως, δι’ ειδικών εκάστοτε διαταγών της, ρυθμίζη πάσαν αναγκαίαν λεπτομέρειαν. Άρθρ.8.-Η ισχύς της παρούσης άρχεται από της δημοσιεύσεώς της δια της Εφημερίδος της Κυβερνήσεως. 30.Δ.α.20 Διαμετακόμιση